ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml th ml en en ml ml ml ml en ml ml en ml ml en ml ml en ml ml ml en ml ml ml en ml ml ml en ml ml ml en ml ml en ml ml en ml ml ml en ml ml ml en ml ml ml en ml ml ml it ml ml ml it ml ml ml it ml ml ml it ml ml ml it ml ml ml it ml ml it ml ml ml it ml ml en ml ml ml en ml ml ml en ml ml ml en ml ml ml fr ml ml ml fr ml ml ml fr ml ml ml fr ml ml ml fr ml ml ml fr ml ml ml fr ml ml ml fr ml ml ml it ml ml ml it ml ml ml it ml ml ml en ml ml ml en ml ml ml en ml ml fr ml ml ml de ml ml ml fr ml ml ml fr ml ml ml fr ml ml ml fr ml ml ml fr ml ml ml en ml ml ml ml en ml ml ml ml en ml ml ml fr ml ml ml fr ml ml ml fr ml ml ml fr ml ml fr ml ml ml fr ml ml ml fr ml ml ml fr ml ml ml fr ml ml fr ml ml ml fr ml ml ml fr ml ml ml fr ml ml ml en ml ml ml en ml ml ml en ml ml en ml ml ml ml ml ml th ml ml ml ml ml en ml fr fr ml fr ml ml fr ml ml fr ml ml ml ml ml fr ml ml ml ml fr ml ml en en ml en en en ml ml ml en en en en en en ml ml ml ml ml ml ml ml ml ml ml ml ml ml
ചലച്ചിത്ര അഭിനേത്രിയും തമിഴ് ടെലിവിഷൻ നടിയുമാണ് രേണുക. തമിഴ് സംവിധായകനായ കെ.ബാലചന്ദറിന്റെ ടെലി-സീരിയലിലെ പ്രേമി എന്ന കഥാപാത്ര അഭിനയത്തിലൂടെ പ്രസിദ്ധയായ രേണുക ഹിന്ദി, തമിഴ്, മലയാളം എന്നീ സിനിമകളിൽ അഭിനയിച്ചിട്ടുണ്ട്. ബാലചന്ദറിന് രേണുകയെ പരിചയപ്പെടുത്തിയത് രേണുകയുടെ കൂട്ടുകാരിയായ ഒരു ദക്ഷിണേന്ത്യൻ നടി കൂടിയായ ഗീതയാണ്. 75-ലധികം മലയാളം ചലച്ചിത്രങ്ങളിലായി നിരവധി കഥാപാത്രങ്ങളെ അവതരിപ്പിച്ചിട്ടുണ്ട്. 1986-ൽ കൂടണയും കാറ്റ് എന്ന മലയാളം ചലച്ചിത്രത്തിൽ അരങ്ങേറ്റം കുറിച്ചുകൊണ്ട് ഇപ്പോഴും ചലച്ചിത്രരംഗത്ത് സജീവമായി തുടരുന്നു. 2009 -ലെ അയൻ എന്ന തമിഴ് ചലച്ചിത്രത്തിലെ കാവേരി വേലുസാമി എന്ന കഥാപാത്രത്തെ അവതരിപ്പിച്ചതിന് ഏറ്റവും നല്ല സഹനടിയ്ക്കുള്ള ഫിലിം ഫെയർ അവാർഡിന് നാമനിർദ്ദേശം ചെയ്യുകയുണ്ടായി.
(1970-01-17) 17 ജനുവരി 1970  (52 വയസ്സ്)
രേണുക ദ ഹിന്ദു എന്ന ഇംഗ്ലീഷ് ദിനപത്രത്തിൽ നൽകിയ ഇന്റർവ്യൂവിൽ തിരുച്ചിറപ്പള്ളിയുടെ, ഭാഗമായ ശ്രീരംഗം നഗരത്തിലെ അറിയപ്പെടുന്ന നല്ലൊരു കുടുംബാംഗമാണ്. അവളുടെ പിതാവിന്റെ അകാല മരണം ജീവിതത്തെ പ്രതികൂലസാഹചര്യത്തിൽ എത്തിച്ചതിനാൽ വളരെ ചെറുപ്പത്തിൽ തന്നെ അവൾക്ക് ജോലിയന്വേഷിച്ച് ചെന്നൈയിലേയ്ക്ക് പോകേണ്ടി വന്നു. കോമൾ സ്വാമിനാഥന്റെ ട്രൂപ്പിൽ അവൾക്ക് നാടകാഭിനയത്തിനുള്ള അവസരം ലഭിച്ചു.[1]
1986-ൽ ഐ വി ശശി സംവിധാനം ചെയ്ത് ജോസഫ് എബ്രഹാം നിർമ്മാണം നിർവ്വഹിച്ച കൂടണയും കാറ്റ് എന്ന മലയാളം ചലച്ചിത്രത്തിലാണ് സഹനടിയായി അരങ്ങേറ്റം കുറിച്ചത്. തുടർന്ന് അവൾ അറിയാതെ എന്ന മലയാളം ചലച്ചിത്രത്തിൽ അഭിനയിച്ചെങ്കിലും കാര്യമായി വിജയിച്ചില്ല. തുടർന്നുള്ള വർഷങ്ങളിൽ തമിഴിലാണ് അവസരങ്ങൾ കൈവന്നത്. മധുരയ്ക്കര തമ്പി (1988), എൻ തങ്കൈ കല്ല്യാണി (1988), സംസാര സംഗീതം (1989) തുടങ്ങിയ തമിഴ് ചലച്ചിത്രങ്ങളിൽ സഹനടിയായാണ് അഭിനയിച്ചത്. നീണ്ട ഇടവേളയ്ക്കുശേഷം 1990-ൽ ജോഷി സംവിധാനം ചെയ്ത കുട്ടേട്ടൻ എന്ന മലയാളം ചലച്ചിത്രത്തിൽ അഭിനയിച്ചുകൊണ്ട് വീണ്ടും മലയാളം ചലച്ചിത്രരംഗത്ത് സജീവമായി. ബ്രഹ്മ രക്ഷസ് (1990), അദ്വൈതം (1991), അഭിമന്യു (1991), കൺഗ്രാജുലേഷൻസ് മിസ്സ് അനിതാമേനോൻ (1992), സർഗം (1992), കുടുംബസമേതം (1992), ഡാഡി (1992), സ്ത്രീധനം (1993), മാഫിയ (1993), അമ്മയാണെ സത്യം (1993), കുടുംബ വിശേഷം (1994), ചുക്കാൻ (1994), പവിത്രം (1994) എന്നീ മലയാളം ചലച്ചിത്രങ്ങളിൽ നിരവധി കഥാപാത്രങ്ങളിൽ അഭിനയിക്കുകയുണ്ടായി.
2017-സെപ്തംബർ 29 ന് റിലീസ് ചെയ്ത് ആർ. പനീർ ശെൽവം സംവിധാനം ചെയ്ത കറുപ്പൻ എന്ന തമിഴ് ചലച്ചിത്രത്തിൽ കറുപ്പന്റെ അമ്മയുടെ കഥാപാത്രമാണ് രേണുക അവതരിപ്പിച്ചത്. ബോക്സാഫീസ് വിജയം നേടിയ ചിത്രമായിരുന്നു ഇത്.[2][3]
സംവിധായക രംഗത്ത് അനുഭവസമ്പന്നനായ കെ.ബാലചന്ദറിന്റെ 1996 മുതൽ1998 വരെ സൺ ടിവിയിൽ പ്രദർശിപ്പിച്ച തമിഴ് ടെലി-സീരിയൽ ആണ് കാതൽ പഗഡൈ. രേണുക ഇതിൽ നല്ലൊരു കഥാപാത്രത്തെയാണ് അവതരിപ്പിച്ചത്. ആ വർഷത്തെ ജനശ്രദ്ധ ആകർഷിച്ച ടെലി-സീരിയൽ ആയിരുന്നു അത്. കൊണാർ കോളനിയായിരുന്നു ഇതിലെ പ്രമേയം. 2006 മുതൽ 2008 വരെ രാജ് ടിവിയിൽ പ്രദർശിപ്പിച്ച തമിഴ് ടെലി-സീരിയൽ ആണ് ഗംഗ യമുന സരസ്വതി. ഗംഗ,യമുന, സരസ്വതി എന്നീ മൂന്നു കഥാപാത്രങ്ങളുടെ കഥ പറയുന്ന ഈ ടെലി-സീരിയലിലും രേണുകയുടെ അഭിനയം മികച്ചതായിരുന്നു.[4] 2009-ലെ തമിഴ്നാട് ഗവൺമെന്റിന്റെ ടെലിവിഷൻ അവാർഡ് ലഭിച്ച 2008 മുതൽ 2009 വരെ സൺ ടിവിയിൽ [5]പ്രദർശിപ്പിച്ചിരുന്ന തമിഴ് ടെലി-സീരിയൽ ആണ് ശിവശക്തി. 385 എപ്പിസോഡുകളായിട്ടാണ് ഈ ടെലി-സീരിയൽ പ്രദർശിപ്പിച്ചത്. ഇതിൽ രേണുക ശിവഗാമി എന്ന കഥാപാത്രത്തെയാണ് അവതരിപ്പിച്ചത്. [6]
തോമസ് ചാക്കോയുടെ ഗേൾ ഫ്രെൻണ്ട്
പുതു നെല്ലു പുതു നാടു
ശ്രീരംഗത്തേയ്ക്ക് യാത്രചെയ്യുന്ന ലക്ഷ്മിനാരായണന്റെ ഭാര്യ
അച്ഛൻ കൊമ്പത്ത് അമ്മ വരമ്പത്ത്
അഴകൈ ഇരിക്കുറൈ ബയമെ ഇരിക്കിറത്
Nominated - ഫിലിം ഫെയർ അവാർഡ് ഫോർ ബെസ്റ്റ് സപ്പോർട്ടിംഗ് ആക്ട്രസ് – തമിഴ്
അയിന്തം തലമുറൈ സിദ്ധ വൈദ്യ സിങ്കമണി
വാസുവും ശരവണനും ഒന്നാ പഠിച്ചവങ്ക
സൺ TV, Vijay TV
ഗംഗ യമുന സരസ്വതി സംഗമം
സഹന സിന്ധു ഭൈരവി പാർട്ട്-II
നടുവുല കൊഞ്ചം തൂക്കത്ത കാണും
Singapore Tamil drama broadcast on MediaCorp Vasantham
↑ "My First Break". The Hindu. April 17, 2009.
↑ "Ganga Yamuna Saraswati on Raj TV". www.rajtvnet.in.
↑ "sivasakthi serial Page". www.nettv4u.com.
↑ "Chinna thirai Television News/Tamilnadu Government Announced TV Awards". cinema.dinamalar.com. 16 July 2017. Retrieved 15 December 2014.
ഇന്റർനെറ്റ് മൂവി ഡാറ്റാബേസിൽ നിന്ന് Renuka
"https://ml.wikipedia.org/w/index.php?title=രേണുക_(നടി)&oldid=3513297" എന്ന താളിൽനിന്ന് ശേഖരിച്ചത്
അവസാനം പുതുക്കപ്പെട്ട ദിവസം: 14 ജനുവരി 2021, സമയം: 15:44
ഈ താൾ അവസാനം തിരുത്തപ്പെട്ടത്: 15:44, 14 ജനുവരി 2021.
പ്രത്യേകം പറയാത്ത പക്ഷം ഉള്ളടക്കം CC BY-SA 3.0 പ്രകാരം ലഭ്യം.